ddrg/super_eurlex huggingface dataset:
Uredba Komisije (EGS) št. 3558/81

z dne 8. decembra 1981

o uvrstitvi blaga v tarifno podštevilko 71.16 A skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kot je bila nazadnje spremenjena z Aktom o pristopu Grčije, in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba sprejeti določbe o uvrščanju medicinskih uhanov, pakiranih v sterilno embalažo ali ne, izdelanih iz jekla, prevlečenega z zlatom ali s srebrom, sestavljenih iz vodila z okrasno glavo in matice za pritrditev v obliki "metuljčka", to vodilo se uporablja za luknjanje ušesa s pomočjo posebne naprave, ki uhan namesti v ušesno mečico;

ker skupna carinska tarifa v prilogi k Uredbi Sveta (EGS) št. 950/68 [2], nazadnje spremenjeni z Uredbo Sveta (EGS) št. 3300/81 [3], uvršča imitacije nakita v tarifno številko 71.16 in kirurške instrumente v tarifno številko 90.17; ker je treba navedeni tarifni številki upoštevati pri uvrstitvi zgoraj navedenih izdelkov;

ker ti izdelki pri običajnih pogojih uporabe ne zahtevajo posredovanja zdravnika za postavljanje diagnoze ali za preprečevanje ali zdravljenje bolezni, ali postopanja v smislu prvega odstavka pojasnjevalnih opomb k tarifni številki 90.17 nomenklature Sveta za carinsko sodelovanje; ker tudi v obdobju celjenja, ko tudi preprečujejo zapiranje lukenj, služijo zlasti osebnemu okrasju v smislu opombe 10(a) k Poglavju 71;

ker torej ti medicinski uhani sodijo v tarifno številko 71.16; ker jih je treba zato, ker so iz navadne kovine, uvrstiti v tarifno številko 71.16 A;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Medicinski uhani, pakirani v sterilno embalažo ali ne, izdelani iz jekla, prevlečenega z zlatom ali s srebrom, sestavljeni iz vodila z okrasno glavo in matice za pritrditev v obliki "metuljčka", vodilo se uporablja za luknjanje ušesa s pomočjo posebne naprave, ki uhan namesti v ušesno mečico, se uvrstijo v skupno carinsko tarifo kot sledi:

71.16 Imitacije nakita

A. Iz navadnih kovin

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1981

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 335, 23.11.1981, str. 1.

--------------------------------------------------
Uredba Komisije (EGS) št. 3019/82

z dne 11. novembra 1982

o deveti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 2556/82 [4], opredeljuje seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je glede na najnovejše informacije, ki so znane Komisiji, o trgovinskih praksah v zadevnih državah uvoznicah in o uradni naravi omenjenih agencij, treba navedeno uredbo spremeniti;

ker so ukrepi, predvideni v tej uredbi, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam organizacij izdajateljic je treba dopolniti, tako da se po abecednem redu uvoznih držav dodajo naslednje organizacije:

Država uvoznica | Organizacija izdajateljica |

St Kitts-Nevis | Government Supply Office Basseterre |

West Indies | St Kitts-Nevis West Indies |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. novembra 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 273, 23.9.1982, str. 33.

--------------------------------------------------
Uredba Sveta (EGS) št. 1532/82

z dne 25. maja 1982

o uporabi Sklepa št. 5/81 Skupnega odbora EGS-Norveška o spremembi protokolov 1 in 2 k Sporazumu med Evropsko gospodarsko skupnostjo in navedeno državo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je Evropska gospodarska skupnost 14. maja 1973 s Kraljevino Norveško [1] podpisala Sporazum, ki je začel veljati 1. julija 1973;

ker je Skupni odbor v skladu s členom 12a zgoraj navedenega sporazuma sprejel Sklep št. 5/81 o spremembi Protokolov št. 1 in 2;

ker bi bilo treba ta sklep uveljaviti v Skupnosti,

SPREJEL NASLEDNJO UREDBO:

Člen 1

Za namene uporabe Sporazuma med Evropsko gospodarsko skupnostjo in Kraljevino Norveško se v Skupnosti uporablja Sklep št. 5/81 Skupnega odbora.

Besedilo Sklepa je priloženo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnostih.

Uporabljati se začne 1. januarja 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. maja 1982

Za Svet

Predsednik

L. Tindemans

[1] UL L 171, 27.6.1973, str. 2.

--------------------------------------------------
Uredba Komisije (EGS) št. 1149/83

z dne 11. maja 1983

o petnajsti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], ter zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 1004/83 [4], vzpostavila seznam agencij v državah uvoznicah nečlanicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovinskih praksah v zadevnih državah uvoznicah in o uradnem značaju zadevnih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam organizacij izdajateljic je treba dopolniti z dodajanjem naslednje organizacije, ki se vnese po abecednem vrstnem redu držav uvoznic:

Država uvoznica | Organizacija izdajateljica |

Alžirija | Ministère de la défense nationale Direction des services financiers DASC/MIN "soumission" boîte postale 298 Alger |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. maja 1983

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 112, 28.4.1983, str. 20.

--------------------------------------------------
Uredba Komisije (EGS) št. 2041/83

z dne 22. julija 1983

ki šestič spreminja Uredbo (EGS) št. 2960/77 o podrobnih pravilih za prodajo oljčnega olja iz zalog intervencijskih agencij

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1413/82 [2], in zlasti člena 12(4) Uredbe,

ker člen 13(1) Uredbe Komisije (EGS) št. 2960/77 [3], kakor je bila nazadnje spremenjena z Uredbo (EGS) št. 1852/82 [4], določa, da, kadar se proda oljčno olje, iz zalogintervencijskih agencij, ga je treba prevzeti v roku 40 ali 60 dni po uradnem obvestilu o rezultatu javnega razpisa, odvisno od dodeljene količine;

ker so izkušnje pokazale, da imajo pri količinah nad 3 000 ton izvajalci resne težave pri upoštevanju rokov, zlasti tam, kjer je olje razdeljeno med različnimi intervencijskimi centri; ker je v takem primeru treba pod določenimi pogoji časovni rok za prevzem olja podaljšati, da bi lahko intervencijska prodaja potekala ustrezno;

ker so ukrepi iz te uredbe usklajeni z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Člen 13(1) Uredbe (EGS) št. 2960/77 se nadomesti z naslednjim:

"1. Kupec bo prevzel celotno dodeljeno količino. S prevzemom lahko začne takoj po vplačilu začasnega zneska, navedenega v členu 12(1), pri prodaji za izvoz pa po pologu varščine, navedene v členu 12(3).

Prevzem bo končan najpozneje 40. dan po prejemu obvestila, navedenega v členu 10.

Vendar, če je stranki, na katero se to nanaša, dodeljena količina:

- ki je večja od 1 000 ton, a ne presega 3 000 ton, bo prevzem opravljen najpozneje 60. dan po prejemu obvestila,

- ki presega 3 000 ton, bo prevzem opravljen najpozneje 90. dan po prejemu obvestila, če bo najpozneje 60. dan po prejemu obvestila prevzeta količina najmanj 3 000 ton."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. julija 1983

Za Komisijo

Poul Dalsager

Član Komisije

[1] UL 172, 30.9.1966, str. 3025/66.

[2] UL L 162, 12.6.1982, str. 6.

[3] UL L 348, 30.12.1977, str. 46.

[4] UL L 203, 10.7.1982, str. 17.
UREDBA SVETA (EGS) št. 3645/83

z dne 28. novembra 1983

o spremembi Uredbe (EGS) št. 3626/82 o izvajanju Konvencije o mednarodni trgovini z ogroženimi prosto živečimi živalskimi in rastlinskimi vrstami v Skupnosti

SVET EVROPSKIH SKUPNOSTI JE -

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je treba spremeniti člen 4 Uredbe (EGS) št. 3626/82 [3] tako, da se omogočijo spremembe, za katere so se odločile pogodbenice Konvencije o mednarodni trgovini z ogroženimi prosto živečimi živalskimi in rastlinskimi vrstami in s katerimi se je strinjala Skupnost, v skladu s postopkom iz člena 21(2) in (3) navedene uredbe,

SPREJEL NASLEDNJO UREDBO:

Člen 1

Člen 4 Uredbe (EGS) št. 3626/82 se s tem nadomesti z naslednjim:

"Člen 4

Spremembe prilog A, B in C k tej uredbi, ki so potrebne zaradi sprememb, za katere so se odločile pogodbenice Konvencije in s katerimi se je strinjala Skupnost, kakor tudi kateri koli dodatki k Prilogi B, se izvedejo v skladu s postopkom iz člena 21(2) in (3)."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1984.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. novembra 1983

Za Svet

Predsednik

A. TRITSIS

[1] UL C 272, 11.10.1983, str. 7.

[2] UL C 332, 28.11.1983, str. 279.

[3] UL L 384, 31.12.1982, str. 1.
Uredba Komisije (EGS) št. 1385/83

z dne 27. maja 1983

o uvrstitvi blaga v tarifno podštevilko 21.02 C II skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], nazadnje spremenjene z Aktom o pristopu Grčije, in zlasti člena 3 Uredbe,

ker je treba za zagotovitev enotne uporabe nomenklature skupne carinske tarife predvideti uvrstitev proizvoda, ki je sestavljen iz nekaljenih, oluščenih in praženih ječmenovih zrn in se uporablja kot barvilo in aroma v proizvodnji piva, ali kot kavni nadomestek;

ker tarifna številka 21.02 skupne carinske tarife v prilogi k Uredbi Sveta (EGS) št. 950/68 [2], nazadnje spremenjeni z Uredbo (EGS) št. 604/83 [3], med drugim vključuje pražene kavne nadomestke;

ker ima zadevni proizvod, čeprav se lahko uporablja kot barvilo in aroma za pivo, značilnosti praženega kavnega nadomestka iz tarifne številke 21.02; ker je treba v tej tarifni številki za zadevni proizvod izbrati tarifno podštevilko 21.02 C II;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Proizvod, ki je sestavljen iz nekaljenih, oluščenih in praženih ječmenovih zrn in se uporablja kot barvilo in aroma v proizvodnji piva, ali kot kavni nadomestek, se uvrsti v skupno carinsko tarifo v tarifno podštevilko:

21.02 Ekstrakti, esence ali koncentrati kave, čaja ali maté čaja in pripravki na osnovi teh ekstraktov, esenc ali koncentratov; pražena cikorija in drugi praženi kavni nadomestki in njihovi ekstrakti, esence in koncentrati:

C. Pražena cikorija in drugi praženi kavni nadomestki:

II. Drugo

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. maja 1983

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 72, 18.3.1983, str. 3.

--------------------------------------------------
Uredba Sveta (EGS) št. 2026/83

z dne 18. julija 1983

o spremembah Uredbe (EGS) št. 565/80 o predplačilu izvoznih nadomestil za kmetijske proizvode

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žito [1], kakor je bila nazadnje spremenjena z Uredbo (EGS) št. 1451/82 [2], ter zlasti člena 16(5) Uredbe in ustreznih določb drugih uredb, ki določajo skupno ureditev trga za kmetijske proizvode,

ob upoštevanju predloga Komisije,

ker določa člen 2 Uredbe (EGS) št. 565/80 [3] osnovne proizvode kot proizvode, ki spadajo v tržno ureditev in so namenjeni izvozu po predelavi; ker se za osnovne proizvode lahko dobi predplačilo izvoznih nadomestil;

ker blago, ki ga ureja Uredba (EGS) št. 3035/80 [4], kakor je bila nazadnje spremenjena z Uredbo (EGS) št. 764/82 [5], trenutno ni vključeno v opredelitev osnovnih proizvodov;

ker bi bilo treba tako blago vključiti v zgoraj navedeno opredelitev za zagotovitev, da se obravnava enako kakor proizvodi, ki spadajo v tržno ureditev;

ker člen 4(3) Uredbe (EGS) št. 565/80 določa, da je normativ porabe, ki se uporablja pri predelavi, enak normativu, ki se uporablja pri aktivnem oplemenitenju; ker se izvozna nadomestila plačajo na evidenčne količine proizvodov, uporabljene pri proizvodnji blaga s seznama v Prilogi C k Uredbi (EGS) št. 3035/80; ker bi bilo treba uporabiti te evidenčne količine kot normativ porabe za prej navedeno blago,

SPREJEL NASLEDNJO UREDBO:

Člen 1

Uredba (EGS) št. 565/80 se spremeni:

1. Člen 2 se nadomesti z naslednjim:

"Člen 2

V tej uredbi:

(a) - "proizvodi" pomenijo proizvode iz člena 1,

- "osnovni proizvodi" pomenijo proizvode, namenjene izvozu, po predelavi v predelane proizvode ali v blago; blago, namenjeno izvozu po predelavi, se prav tako šteje za osnovne proizvode;

(b) "predelani proizvodi" so proizvodi:

- ki so pridobljeni s predelavo osnovnih proizvodov in

- za katere se dobi izvozno nadomestilo;

(c) "blago" je blago s seznama v prilogah B in C k Uredbi (EGS) št. 3035/80."

2. Člen 4(3) se nadomesti z naslednjim:

"3. Glede postopkov nadzora in normativa porabe veljajo za osnovne proizvode enaka pravila kakor za aktivno oplemenitenje proizvodov enake vrste.

Vendar so normativi porabe, ki veljajo za osnovne proizvode, uporabljeni pri proizvodnji blaga s seznama v Prilogi C k Uredbi (EGS) št. 3035/80, tisti, ki so navedeni v navedeni prilogi."

Člen 2

Ta uredba začne veljati 1. oktobra 1983.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. julija 1983

Za Svet

Predsednik

C. Simitis

[1] UL L 281, 1.11.1975, str. 1.

[2] UL L 164, 14.6.1982, str. 1.

[3] UL L 62, 7.3.1980, str. 5.

[4] UL L 323, 29.11.1980, str. 27.

[5] UL L 87, 1.4.1982, str. 4.

--------------------------------------------------
Uredba Sveta (EGS) št. 1556/84

z dne 4. junija 1984

o spremembah Uredbe št. 136/66/EGS o vzpostavitvi skupne ureditve trga za olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je treba v skladu s prvim pododstavkom člena 3(1) Uredbe (EGS) št. 3331/82 [3], ki se nanaša na politiko pomoči v hrani in upravljanje pomoči v hrani, proizvode, ki so namenjeni za tovrstno pomoč, zbirati v skladu s predpisi in postopki, ki jih določajo skupne ureditve trga;

ker je treba na področju olja in masti določiti ustrezna pravila in postopke za zbiranje oljčnega in ostalih rastlinskih olj;

ker je treba Uredbo št. 136/66/EGS [4], nazadnje spremenjeno z Uredbo (EGS) št. 1101/84 [5], v skladu s tem spremeniti,

SPREJEL NASLEDNJO UREDBO:

Člen 1

V Uredbo št. 136/66/EGS se vstavi naslednji člen:

"Člen 36a

1. Oljčno olje, dobavljeno kot pomoč v hrani, se kupuje na trgu Skupnosti, ali prihaja iz zalog, ki jih imajo intervencijske agencije.

Rastlinska olja, ki so določena v členu 1(2)(b) in so dobavljena kot pomoč v hrani, se kupujejo na trgu Skupnosti.

2. Vendar se lahko v nujnem primeru ali v primeru, ko niso na razpolago na trgu Skupnosti, proizvodi, ki so določeni v odstavku 1, kupujejo v državi v razvoju.

3. Kriterije za zbiranje proizvodov, zlasti kriterije za nakup proizvodov na trgu Skupnosti ali za odločanje o rabi oljčnega olja, ki ga imajo intervencijske agencije, sprejme Svet s kvalificirano večino na predlog Komisije.

4. Podrobna pravila za zbiranje in dostavo proizvodov, ki se dobavljajo kot pomoč v hrani, se sprejmejo v skladu s postopkom, določenim v členu 38."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 4. junija 1984

Za Svet

Predsednik

J. Delors

[1] UL C 327, 1.12.1983, str. 8.

[2] UL C 77, 19.3.1984, str. 106.

[3] UL L 352, 14.12.1982, str. 1.

[4] UL 172, 30.9.1966, str. 3025/66.

[5] UL L 113, 28.4.1984, str. 7.

--------------------------------------------------
Uredba Sveta (EGS) št. 3565/84

z dne 18. decembra 1984

o sklenitvi Tretjega dodatnega protokola k Sporazumu med Evropsko gospodarsko skupnostjo in Državo Izrael

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je treba Tretji dodatni protokol k Sporazumu med Evropsko gospodarsko skupnostjo in Državo Izrael odobriti,

SPREJEL NASLEDNJO UREDBO:

Člen 1

Tretji dodatni protokol k Sporazumu med Evropsko gospodarsko skupnostjo in Državo Izrael se s tem odobri v imenu Skupnosti.

Besedilo Protokola je priloženo k tej uredbi.

Člen 2

Predsednik Sveta da uradno obvestilo, predvideno v členu 5 Tretjega dodatnega protokola [1].

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. decembra 1984

Za Svet

Predsednik

P. Barry

[1] Generalni sekretariat Sveta objavi datum začetka veljavnosti Tretjega dodatnega protokola v Uradnem listu Evropskih skupnosti.
Uredba Sveta (EGS) št. 1243/84

z dne 27. aprila 1984

o sklenitvi Sporazuma v obliki izmenjave pisem med Evropsko gospodarsko skupnostjo in Republiko Indijo o ponovni vzpostavitvi dogovorjene količine preferencialnega sladkorja za Republiko Indijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je skladno s Sporazumom med Evropsko gospodarsko skupnostjo in Republiko Indijo o trsnem sladkorju [1], ki je začel veljati 18. julija 1975, Indija prvotno imela dogovorjeno količino 25000 ton (vrednost za beli sladkor) preferencialnega sladkorja; ker je z veljavnostjo od 1. julija 1981 dalje Komisija skladno z določbami člena 7(2) navedenega sporazuma to količino znižala na nič;

ker je navedeni sporazum sestavni del naraščajočih trgovinskih odnosov med Evropsko gospodarsko skupnostjo in Indijo,

SPREJEL NASLEDNJO UREDBO:

Člen 1

Sporazum v obliki izmenjave pisem med Evropsko gospodarsko skupnostjo in Republiko Indijo o ponovni vzpostavitvi dogovorjene količine preferencialnega sladkorja za Republiko Indijo je odobren v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta je pooblaščen za imenovanje osebe, pooblaščene za podpis Sporazuma za zavezo Skupnosti.

Člen 3

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. aprila 1984

Za Svet

Predsednik

M. Rocard

[1] UL L 190, 23.7.1975, str. 35.

--------------------------------------------------
Uredba Komisije (EGS) št. 632/85

z dne 12. marca 1985

o spremembi Uredbe (EGS) št. 2182/77 v zvezi s sprostitvijo varščine za nakup pri nekaterih prodajah govejega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (ES) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Aktom o pristopu Grčije, in zlasti člena 7(3) Uredbe,

ker člen 15(2) Uredbe Komisije (EGS) št. 2173/79 z dne 4. oktobra 1979 o podrobnih pravilih za prodajo govejega mesa, ki so ga odkupile intervencijske agencije, in o razveljavitvi Uredbe (EGS) št. 216/69 [2] določa, da se varščina, ki jo položi kupec, sprosti šele, ko je kupec izpolnil obveznosti iz navedene uredbe in pogoje prodajne pogodbe;

ker člen 4 Uredbe Komisije (EGS) št. 2182/77 z dne 30. septembra 1977 o določitvi podrobnih pravil za prodajo zamrznjenega govejega mesa iz intervencijskih zalog za predelavo v Skupnosti in o spremembi Uredbe (EGS) št. 1687/76 [3], kakor je bila nazadnje spremenjena z Uredbo (EGS) št. 1560/84[4], določa, da je treba položiti varščino, ki jamči predelavo proizvodov; ker je treba to varščino sprostiti, ko je kupec izpolnil vse svoje obveznosti;

ker se zaradi te varščine za predelavo ne zdi potrebno obdržati prve varščine, dokler kupec ne predloži dokazila, da so bili proizvodi predelani; ker se zato zdi priporočljivo spremeniti Uredbo (EGS) št. 2182/77 z odstopanjem od člena 15 Uredbe (EGS) št. 2173/79;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

V Uredbi Komisije (EGS) št. 2182/77 se vstavi naslednji člen 8a:

"Člen 8a

Z odstopanjem od druge alinee člena 15(2)(a) in druge alinee člena 15(2)(b) Uredbe (EGS) št. 2173/79 ter brez poseganja v člen 16 Uredbe se varščina iz člena 15(1) navedene uredbe sprosti takoj:

- če kupec ni umaknil svoje prošnje ali svoje ponudbe in

- ko je kupec plačal celotno količino proizvoda, kakršna je določena v pogodbi."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. marca 1985

Za Komisijo

Frans Andriessen

Podpredsednik

[1] UL L 148, 28.6.1968, str. 24.

[2] UL L 251, 5.10.1979, str. 12.

[3] UL L 251, 1.10.1977, str. 60.

[4] UL L 150, 6.6.1984, str. 11.